Қазақстандық оқушылар Женевада робототехникадан өткен жарыста рекорд орнатты
DATE: 15:17, 17 Қазан 2022 | GMT +5
TITLE: Қазақстандық оқушылар Женевада робототехникадан өткен жарыста рекорд орнатты
URL: https://kaz.inform.kz/news/kazakstandyk-okushylar-zhenevada-robototehnikadan-otken-zharysta-rekord-ornatty_a3991352/
META: DATE: 15:17, 17 Қазан 2022 | GMT +5
TOTAL WORDS: 111
AUTHOR(S):
TEXT: Қазақстаннан барған оқушылар 167 елдің жасөспірімдерімен сынға түсіп, ең көп ұпай жинады. Бұл робототехника чемпионаты - әлемдегі ең беделді жарыстардың бірі. Жеңіс оқушыларға әлемнің жетекші университеттеріне түсуге мүмкіндік береді. «Еліміздің намысын ұлттық құрама атынан 15 пен 17 жас аралығындағы 5 оқушы қорғады. Олардың барлығы FIRST Global Challenge ұлттық турнирінің жеңімпаздары. Оқушыларымыз 3 күн ішінде 16 ойын өткізіп, ешқайсысынан жеңілмей, ұпай саны бойынша рекорд орнатты. Чемпионаттағы бірінші орыннан бөлек, қазақстандық команда басқа елдердің командаларына көрсеткен «Айрықша қолдауы үшін» Al-Khwarizmi алтын медалін, сондай-ақ роботты жасаудағы тамаша инженерлік шешімдері үшін JUDGES AWARD арнайы сыйлығын жеңіп алды. Оқушыларымызды жеткен жетістіктерімен құттықтаймын!», - деп жазды министр. Сондай-ақ министр жыл сайын IT-мектептер саны көбейе беретіндігі туралы айтты
